Diari Oficial de la Generalitat Valenciana


Sumari del DOGV 4330, del 06-09-2002 (2002/9532)

DECRET 143/2002, de 3 de setembre, del Govern Valencià, pel qual es crea la Comissió Interdepartamental per a Combatre la Violència Domèstica a la Comunitat Valenciana.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/09/03/143**

### Versions

 03/04/2012 - Actualitat  Text inicial: 06/09/2002 - 02/04/2012 

### Dades del document

Número de DOGV
:   4330

Data del DOGV
:   06-09-2002

Secció del DOGV
:   I. DISPOSICIONS GENERALS

Número del document
:   2002/9532


Data del document
:   03-09-2002

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * Comissió Interdepartamental Per A Combatre la Violència de Gènere En la Comunitat Valenciana
    * dona
    * violència
    * condició de la dona
    * legislació
    * discriminació sexual

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 03.04.2012**

**DECRET 143/2002, de 3 de setembre, del Govern Valencià, pel qual es crea la Comissió Interdepartamental per a Combatre la Violència Domèstica a la Comunitat Valenciana.**

**[(DOCV núm. 4330 de 06.09.2002)](http://www.docv.gva.es/datos/2002/09/06/pdf/2002_9532.pdf) Ref. 3872/2002**

En els darrers anys ha sigut una trista notícia a la nostra societat la repetició de fets luctuosos en què la dona ha sigut víctima d'agressions físiques en el marc de relacions conjugals o sentimentals. Agressions que la majoria de les vegades ha desembocat en mort o lesions greus.

Davant d'estos comportaments que es produïxen amb bastant freqüència en l'actualitat; els poders públics no poden romandre impassibles, sinó que, adoptant un comportament actiu, han d'implicar-se d'una manera decidida i clara en una línia d'actuació que, procurant que estos successos no tornen a ocórrer, presten una atenció adequada a la víctima d'este tipus de violència en tots els àmbits possibles.

En consonància amb este paper actiu, el Govern Valencià, a banda d'haver aprovat el Pla de Mesures del Govern Valencià per a Combatre la Violència que s'exercix sobre les Dones, entén necessari aprofundir en esta línia d'actuació, i donar-li un nou i decidit impuls.

En consonància amb el que s'ha dit anteriorment, i a fi de coordinar les actuacions sectorials de les distintes conselleries del Govern Valencià les competències de les quals estan relacionades amb este àmbit, donant d'esta manera la resposta satisfactória que exigix la societat valenciana; es considera adequada la creació d'una Comissió Interdepartamental per a Combatre la Violència Domèstica a la Comunitat Valenciana.

En virtut del que s'ha exposat, d'acord amb l'establit en la Llei 5/1983, de 30 de desembre, de la Generalitat Valenciana, de Govern Valencià, modificada per la Llei 1/2002, de 26 de febrer, de la Generalitat Valenciana, a proposta del conseller de Benestar Social i amb la deliberació prèvia del Govern Valencià, en la sessió del dia 3 de setembre de 2002.

DECRETE

**Article 1. Creació** ****[1]****

Es crea la Comissió Interdepartamental per a Combatre la Violència de Gènere a la Comunitat Valenciana, com a órgan col·legiat adscrit a la Conselleria de Justícia i Benestar Social, o organisme que la substituïsca en matèria de violència de gènere, amb la composició i funcions que s'establixen en este decret

**Article 2. Funcions** ****[2]****

Per a portar a efecte una coordinació adequada de les accions del Consell en matèria de violència de gènere, la Comissió Interdepartamental tindrà les funcions següents:

1. Establir les directrius de coordinació de les distintes actuacions sectorials del Consell relacionades amb la violència de gènere.

2. Impulsar, avaluar i realitzar el seguiment del Pla de Mesures del Consell per a Combatre la Violència que s'exercix sobre les dones.

3. Estudiar i proposar les mesures que haja d'adoptar el Consell, en el seu àmbit respectiu de competències, sobre l'assistència a les víctimes de violència de gènere.

4. Establir les directrius de col·laboració de l'actuació del Consell respecte a les que desenrotllen les restants administracions públiques en esta matèria.

5. Instar el Consell perquè propose a l'Administració de l'Estat aquelles mesures que siguen competència d'esta i que incidisquen favorablement en la situació de les dones víctimes de violència de gènere.

6. Qualsevol altra funció relacionada amb l'àmbit de la seua competència.

**Article 3. Composició** ****[3]****

La comissió estarà composta pels membres següents:

1. Presidència: la persona titular de la conselleria amb competències en matèria de violència de gènere.

2. Vicepresidència: la persona titular de la secretaria autonómica amb funcions en matèria de violència de gènere.

3. Secretaria: la persona titular de la direcció general amb funcions en matèria de violència de gènere.

4. Vocals: un/a representant que siga titular d'una secretaria autonómica o de la subsecretaria de cada una de les conselleries de la Generalitat i de la Presidència de la Generalitat, o persona en qui delegue.

5. La Secretaria Administrativa de la comissió serà exercida per la subdirecció general que tinga atribuïdes les funcions en matèria de coordinació interdepartamental.

**Article 4. Règim de funcionament** ****[4]****

1. Les convocatóries de la comissió, i les actuacions de funcionament, es regiran pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als órgans col·legiats, així com pel que disposa el Decret 104/2002, de 18 de juny, del Consell, pel qual es va crear el Registre d'Òrgans Col·legiats de la Generalitat.

2. Les persones titulars de la Comissió Interdepartamental per a Combatre la Violència de Gènere a la Comunitat Valenciana podran designar personal tècnic de les distintes conselleries per al desenrotllament de les funcions própies de la comissió.

3. La comissió podrà reunir-se en totes les sessions que calguen per a complir els seus fins, desenrotllar debats i adoptar acords.

4. La persona titular de la conselleria amb competències en violència de gènere, que coincidix amb la Presidència de la comissió, elevarà al Consell, quan pertoque, les propostes que adopte la Comissió Interdepartamental per a Combatre la Violència de Gènere a la Comunitat Valenciana.

**Article 5. Règim de funcionament**

Les convocatóries de la Comissió, així com les actuacions de funcionament, es regiran pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als órgans col•legiats, així com pel que disposa el Decret 104/2002, de 18 de juny, del Govern Valencià, pel qual es crea el Registre d'Òrgans Col•legiats de la Generalitat Valenciana.

Article 6. Grups de treball

Per a millor compliment de les seues funcions, la Comissió podrà constituir grups de treball per a analitzar, dissenyar i coordinar estratègies d'actuació sectorials.

DISPOSICIONS FINALS

**Primera. Facultats de desenvolupament**

Es faculta el conseller de Benestar Social per a dictar totes les disposicions i instruccions que resulten necessàries per al desplegament, l'execució i el compliment del que disposa el present decret.

**Segona. Entrada en vigor**

El present decret entrarà en vigor el dia de la publicació en el Diari Oficial de la Generalitat Valenciana.

València, 3 de setembre de 2002

El President de la Generalitat Valenciana,

JOSÉ LUIS OLIVAS MARTÍNEZ

El Conseller de Benestar Social,

RAFAEL BLASCO CASTANY

---

****[1]****Article 1 redactat segons el **[DECRET 53/2012, de 30 de març, del Consell](http://www.docv.gva.es/index.php?id=26&sig=003336/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D53%26ANYO_DISPOSICION%3D2012)**, pel qual es modifica el Decret 143/2002, de 3 de setembre, del Consell, pel qual es va crear la Comissió Interdepartamental per a Combatre la Violència Domèstica a la Comunitat Valenciana (DOCV núm. 6746 de 02.04.2012) Ref. Base de dades 003336/2012.

****[2]****Article 2 redactat segons el **[DECRET 53/2012, de 30 de març, del Consell](http://www.docv.gva.es/index.php?id=26&sig=003336/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D53%26ANYO_DISPOSICION%3D2012)**.

****[3]****Article 3 redactat segons el **[DECRET 53/2012, de 30 de març, del Consell](http://www.docv.gva.es/index.php?id=26&sig=003336/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D53%26ANYO_DISPOSICION%3D2012)**.

****[4]****Article 4 redactat segons el **[DECRET 53/2012, de 30 de març, del Consell](http://www.docv.gva.es/index.php?id=26&sig=003336/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D53%26ANYO_DISPOSICION%3D2012)**.


Còpia Permalink ELI